Tagebuch der Anne Frank
S Daagebuech vo dr Anne Frank (niiderländische Originalditel: Het Achterhuis – „Das Hinterhaus“) isch e Wärk vo dr Wältlitratuur. D Verfassere, d Anne Frank, isch e drizääjöörigs jüüdischs Mäiteli gsi, wo si drmit aagfange het. Si het iir Daagebuech vom 12. Juni 1942 bis zum 1. August 1944 gfüert, zerst in dr Woonig am Merwedeplein, dr grösst Däil het si aber im Hinderhuus vom Geböid Prinsengracht 263 (s hütige Anne-Frank-Huus) z Amsterdam gschriibe, wo si zwäi Joor lang mit Familieaaghörige und Bekannte versteckt vor de Nationalsozialiste gläbt het, zum nid deportiert und ermordet z wärde.

Noch dr Verhaftig vo dr Familie Frank het d Miep Gies, won ene ghulfe het, sich z verstecke, s Daagebuech zu sich gnoo und eso vor dr Gestapo grettet. Noch em Chrieg het si s em Vater vo dr Anne, em Otto Heinrich Frank, gee, wo as äinzige vo sinere Familie dr Chrieg und dr Holocaust überläbt het. Dä het d Ufzäichnige veröffentligt, wo scho in de 1950er in dr Bundesrepublik Dütschland zum mäistverchaufte Daschebuech worde isch und as Büünistück am mäiste ufgfüert worde isch. S Daagebuech isch in 70 Sprooche übersetzt worde und het us sinere Verfassere äins vo de bekanntiste Opfer vom Holocaust gmacht. 2009 isch s Daagebuech vo dr UNESCO in s Wältdokumänterb ufgno worde. Es meereri mol für d Büüni verarbäitet und verfilmt worde.

Litratuur 
 Sascha Feuchert, Nikola Medenwald: Lektüreschlüssel zu Anne Frank, Tagebuch. Für Schülerinnen und Schüler. In: RUB Reclams Universal-Bibliothek Nr. 15412, Reclam, Stuttgart 2009, ISBN 978-3-15-015412-0.
 Walburga Freund-Spork, Erläuterungen zu: Anne Frank: Das Tagebuch der Anne Frank, Textanalyse und Interpretation (Bd. 410), C. Bange Verlag, Hollfeld 2012, ISBN 978-3-8044-1974-2
 Melissa Müller:
Das Mädchen Anne Frank. [Biografii, mit eme Noochwort vo dr Miep Gies], Claassen, Münche 1998, ISBN 3-546-00151-6; als List-Taschenbuch 60730, Ullstein, Berlin 2008, ISBN 978-3-548-60730-6 
 Das Mädchen Anne Frank: Die Biographie. („Um unbekanntes Material erweiterte Neuauflage“), Fischer Taschenbuch 2013, ISBN 978-3-596-18902-1
 Marion Siems (Hrsg.): Erläuterungen und Dokumente: Anne Frank, Tagebuch. In: RUB Reclams Universal-Bibliothek Nr. 16039, Reclam, Stuttgart 2003, ISBN 978-3-15-016039-8.

Weblingg 

 Anne-Frank-Haus Amsterdam
 Anne-Frank-Zentrum Berlin
 Jugend-Begegnungsstätte Anne Frank Frankfurt am Main
 Schulprojekt in Österreich
 WebGuide Anne Frank und der Zweite Weltkrieg (Material, Geschichtsinformationen und Suchtipps für Jugendliche)
 Michael Knoke: Der kurze Sommer der Anne Frank (Chronologie, Zitate, Literatur)

Einzelnachweise 

Literarischs Wärk
Frank, Anne
Literatur uf Niiderländisch
Literatur (20. Joorhundert)